૩૧મી માર્ચ, ૧૯૫૯ના દિવસે ચીનના શાસકોથી પ્રતાડિત દલાઈ લામા મૈકમોહન રેખા પાર કરીને તિબેટથી હિન્દુસ્થાનમાં આવ્યા. ચીને આડકતરી રીતે ગર્ભિત ધમકી ઉચ્ચારી કે દલાઈ લામાને કોઈ શરણ ના આપે. પરંતુ તત્કાલીન વડાપ્રધાન જવાહરલાલ નેહએ તેમનું સ્વાગત કરી ભારતમાં શરણ પણ આપ્યું. એટલું જ નહીં લાખ્ખો તિબેટિયનોને પણ દૂધમાં સાકર ભળે તેમ પોતાનામાં ભેળવી લીધા. તમામ તિબેટિયનો અને સ્વયં દલાઈ લામા ભારતની દરિયાદિલી આજેય ભૂલ્યા નથી. આગામી ૩૧મી માર્ચ, ૨૦૧૮ના દિને એ ઘટનાને ૬૦ વર્ષ પૂર્ણ થાય તે નિમિત્તે ભારતે આપેલા સહયોગ બદલ આભારની લાગણી વ્યક્ત કરવા માટે દલાઈ લામા દ્વારા દિલ્હીમાં ‘થેંક યુ ઇન્ડિયા’ નામનો એક ભવ્ય કાર્યક્રમ દિલ્હીમાં યોજાયેલો, પરંતુ ભારત સરકારે હવે તે કાર્યક્રમ દિલ્હમિાંથી રદ કરીને ધર્મશાળામાં યોજવાની તાકીદ કરી છે.